Vec: **Výzva na predkladanie ponúk v procese zadávania zákazky s nízkou hodnotou**

Pôdohospodárska platobná agentúra ako verejný obstarávateľ si Vás v rámci zadávania zákazky s nízkou hodnotou podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“), dovoľuje vyzvať na predloženie ponuky.

**Názov predmetu zákazky:**

**Návrh elektronického formuláru a vytvorenie funkčného prototypu na evidenciu stratégií Miestnych akčných skupín**

**Identifikácia verejného obstarávateľa:**

Názov: Pôdohospodárska platobná agentúra

Sídlo: Dobrovičova 12, 815 26 Bratislava

Zadávateľ: Mgr. Adriána Ficeková

Telefón: +421 918 612 262

E-mail: adriana.ficekova@apa.sk

**Spoločný slovník obstarávania (CPV):**

**72000000-5** Služby informačných technológií: konzultácie, vývoj softvéru, internet a podpora

**Opis predmetu zákazky:**

Právne normy a dokumenty:

|  |  |
| --- | --- |
| Partnerská dohoda SR | Partnerská dohoda SR na roky 2014 – 2020 ako dokument na najvyššej úrovni definuje požiadavky na implementáciu EŠIF v SR v programovom období 2014 – 2020. Partnerská dohoda definuje a vymedzuje základné rámcové požiadavky a na celý proces implementácie EŠIF v SR.  |
| Systém riadenia CLLD (LEADER a komunitný rozvoj pre programové obdobie 2014 - 2020 | Systém riadenia CLLD 2014 – 2020 definuje štandardné základné procesy a postupy, ktoré zabezpečia harmonizované uplatňovanie pravidiel pri poskytovaní príspevkov z PRV SR 2014 – 2020 a IROP v oblasti CLLD.  |
| Systém riadenia PRV | Systém riadenia PRV SR 2014 – 2020 predstavuje rámec pre implementáciu Programu rozvoja vidieka 2014 - 2020, pričom definuje základné procesy a postupy riadenia zabezpečované riadiacim orgánom. Na právne vzťahy a operácie z PRV SR 2014 – 2020 v oblasti CLLD neupravené Systémom riadenia CLLD, sa primerane vzťahujú ustanovenia Systému riadenia PRV SR. |
| Zákon č. 305/2013 Z. z.  | Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov. |
| Zákon č. 275/2006 Z. z.  | Zákon č. 275/2006 Z. z. o informačných systémoch verejnej správy v znení neskorších predpisov.  |
| Výnos č. 55 /2014 Z. z.  | Výnos č. 55/2014 Z. z. o štandardoch pre informačné systémy verejnej správy.  |

Dodanie diela bude pozostávať z:

* návrhu elektronického formuláru pre evidenciu stratégií Miestnych akčných skupín
* vytvorenia funkčného prototypu na evidenciu stratégií Miestnych akčných skupín

Návrh elektronického formuláru pre evidenciu stratégií Miestnych akčných skupín:

* formulár musí obsahovať zoznam údajov a to najmä názov miestnej akčnej skupiny, kraj, okres, obec, kontaktná osoba a ďalšie údaje v súlade s vyššie uvedenými právnymi normami a dokumentami,
* k formuláru je potrebné dodať analytický dokument riešenia, na základe ktorého bude prototyp vytvorený s popisom atribútov, pravidlami a logikou napĺňania jednotlivých polí.

Vytvorenie funkčného prototypu na evidenciu stratégií Miestnych akčných skupín:

* prototyp musí byť v súlade s analytickým dokumentom
* webová aplikácia
	+ GUI systému musí byť používateľsky prívetivé a intuitívne
	+ podpora na prehliadačoch Microsoft Internet Explorer, Google Chrome, Mozilla Firefox, Apple Safari
* Databázová časť
	+ prototyp musí podporovať export údajov z databázy
	+ databáza a prototyp budú slúžiť pre evidenciu 87 Miestnych akčných skupín
* Úrovne prístupu
	+ pre zabezpečenie vypĺňania dát bude nutné vytvoriť úrovne prístupu s odlišnými prístupovými právami pre pracovníkov Pôdohospodárskej platobnej agentúry a pracovníkov Miestnych akčných skupín
* Auditovateľnosť
	+ vyžaduje sa zaznamenávanie všetkých dôležitých úkonov a činností – systém musí zaznamenávať a vyhodnocovať všetky kritické úkony používateľov a musí zabezpečovať uchovávané údaje a prevádzkové záznamy proti neautorizovanej zmene.
* Hosting
	+ architektúra prototypu musí podporovať možnosť nasadenia riešenia v cloude

**Požadované množstvo/rozsah:**

1x dodanie Diela

**Požadovaná lehota dodania predmetu zákazky:**

do 1 mesiaca od podpisu zmluvy

**Miesto dodania predmetu zákazky:**

Pôdohospodárska platobná agentúra, Dobrovičova 12, 815 26 Bratislava

**Typ zmluvy a trvanie zmluvy na dodanie predmetu zákazky:**

Zmluva o dielo

**Ponuka:**

V ponuke predložte nasledovné doklady a dokumenty:

1. Cenová ponuka v zmysle technickej špecifikácie predmetu zákazky s cenou bez DPH, DPH, spolu – príloha č. 1 Návrh na plnenie kritéria,
2. V zmysle § 32 ods.1 písm. e) Zákona č. 343/2015 Z. z., doklad o tom, že uchádzač je oprávnený poskytovať predmetné služby, nie starší ako 1 rok – scan,
3. Uchádzač, ktorý nie je platcom DPH predloží prehlásenie, že v prípade zmeny postavenia dodávateľa na platcu DPH je ním predložená cena konečná a nemenná a bude považovaná za cenu na úrovni s DPH.

**Variantné riešenie:** nie

**Miesto a lehota na predkladanie ponuky:**

Cenovú ponuku požadujeme zaslať na e-mailové adresy verejného obstarávateľa: adriana.ficekova@apa.sk v lehote na predkladanie ponúk, ktorá uplynie dňa **21.12.2017** o **11:00** hod.

Ponuka sa predkladá v slovenskom jazyku, príp. českom jazyku.

Ponuky sa predkladajú v mene euro.

Uchádzač predloží cenovú ponuku na celý predmet zákazky.

Všetky výdavky spojené s prípravou, predložením dokladov a predložením cenovej ponuky znáša výhradne uchádzač bez finančného nároku voči verejnému obstarávateľovi.

**Vyhodnocovanie ponúk:**

1. Jediným kritériom na vyhodnotenie ponúk je najnižšia celková cena s DPH za poskytnutie predmetnej služby
2. Návrh ceny za poskytnutie predmetnej služby musí obsahovať všetky náklady uchádzača súvisiace s predmetom zákazky.

Verejný obstarávateľ si vyhradzuje právo odmietnuť všetky predložené ponuky.

**Oznámenie o úspešnosti / neúspešnosti ponuky:**

Verejný obstarávateľ písomne oznámi (el. poštou) vyhodnotenie verejného obstarávania všetkým uchádzačom. V prípade úspešnosti Vašej ponuky Vám bude zaslané oznámenie, že Vašu ponuku prijímame. Zmluvný vzťah bude s úspešným uchádzačom uzatvorený v zmysle interných predpisov verejného obstarávateľa.

Neúspešným uchádzačom verejný obstarávateľ oznámi (el. poštou), že jeho ponuku neprijíma s uvedením dôvodu.

Príloha č. 1 Návrh na plnenie kritéria